Folketing
2005-06-08

Jeg håber, hr. Per Clausen vil tilgive mig spørgsmålet. Det ligger lige på kanten af det, vi taler om her, men jeg kan alligevel ikke lade være. Vi havde, da vi behandlede forslaget sidste gang, en fantastisk spændende diskussion med Enhedslistens daværende ordfører. Sagen er jo, at vi deler nogle synspunkter, men der er i hvert fald ét middel, vi ikke er enige om, og det er gmo’erne, som jeg tror bliver et helt afgørende middel i fremtiden. Hvad er det, Enhedslisten har imod, at man påbegynder en forskning i offentligt regi med henblik på at udvikle nogle afgrøder, som ikke har brug for pesticider, og som ikke er patenteret af amerikanske multinationale selskaber, men som tværtimod kan bruges til at udfase pesticiderne? (Kort bemærkning).